Kutsekvalifikatsioonide vastastikuse tunnustamise eesmärk on muuta töökoha valimine sõltumatuks sellest liikmesriigist, kus isik oma kutsekvalifikatsiooni omandas. Eesmärk on luua süsteem, mille alusel vastuvõttev liikmesriik tunnustab saabuva inimese kutsekvalifikatsiooni, kuigi see võib olla tema riigi omast erinev. Kutsekvalifikatsioonide vastastikune tunnustamine põhineb liikmesriikide vastastikusel usaldusel. See tähendab, et ka teise liikmesriigi spetsialist, kuigi erineva hariduse või kogemustega, võib olla omal alal sama pädev kui selles riigis kvalifikatsiooni omandanud inimene.